钦定古今图书集成/方舆汇编/职方典/第1123卷 > 《九曲亭记》苏辙
## 钦定古今图书集成/方舆汇编/职方典/第1123卷 > 《九曲亭记》苏辙

子瞻迁于齐安，庐于江上。齐安无名山，而江之南武
昌诸山，坡陁蔓延，涧谷深密，中有浮图精舍，西曰“西
山”，东曰寒溪，依山临壑，隐蔽松枥，萧然绝俗，车马之
迹不至。每风止日出，江水伏息，子瞻仗策载酒，乘渔
舟乱流而南。山中有二三子，好客而喜游，闻子瞻至，
幅巾迎笑，相携徜徉而上。穷山之深，力极而息，扫叶
“席草，酌酒相劳，意适忘反，往往留宿于山上。以此居
齐安三年，不知其久也。”然将适西山，行于松柏之间，
羊肠九曲而获小坪，游者至此必息。倚怪石，荫茂木，
俯视大江，仰瞻陵阜，旁瞩溪谷，风云变化，林麓向背，
皆效于左右。有废亭焉，其遗址甚狭，不足以席众客其旁古木数十，其大皆百围千尺，不可加以斤斧。子
瞻每至其下，辄睥睨终日。一旦大风雷雨，拔去其一，
斥其所据亭得以广。子瞻与客入山视之，笑曰：“兹欲
以成吾亭耶？”遂相与营之。亭成而西山之胜始具，子
瞻于是最乐。昔予少年从子瞻游，有山可登，有水可
浮，子瞻未始不褰裳先之，有不得至，为之怅然移日。
至其翩然独往，逍遥泉石之上，撷林卉，拾涧实，酌水
而饮之，见者以为仙也。盖天下之乐无穷，而以适意
为悦。方其得意，万物无以易之。及其既厌，未有不洒
然自笑者也。譬之饮食杂陈于前，要之一饱而同委
于臭腐，夫孰知得失之所在？惟其无愧于中，无责于
外，而姑寓焉。此子瞻之所以有乐于是也。